	                                                                                                                                                                                                Eelnõu

NARVA LINNAVALITSUS


KORRALDUS  

	Narva
	                                                25.07.2012  nr 

	
	


Narva Linnavalitsuse 18.04.2012 korralduse nr 325-k „Ehituslubade väljastamine Narva linna vee- ja kanalisatsioonitorustike rekonstrueerimiseks“ punkti 3.10 ja ehitusloa nr 22589 kehtetuks tunnistamine ning  Hariduse tänaval, Hariduse tn 26 ja 28 ning Puškini tänava lõigul 4 külmaveetorustiku V1050 rekonstrueerimiseks ehitusloa väljastamine

1. ASJAOLUD JA MENETLUSE KÄIK

12.07.2012.a Narva Vesi AS, keda esindab Aleksei Voronov, esitas ehitusloa nr 22589 kehtetuks tunnistamise taotluse, kuna Fama keskuse laiendamise käigus rekonstrueeritakse ka Hariduse tänavat ning sellel lõigul külmaveetorustiku V1050 rekonstrueerimine on ette nähtud ainult järgmises vee- ja kanalisatsioonitorustike projekteerimise etapis. Otsustati, et otstarbekam on läbi viia külmaveetorustiku rekonstrueerimine enne Hariduse tänava rekonstrueerimist. 
Seega ehitusloa taotlemise aluseks olnud ehitusprojekti on täiendatud nii, et muutusid ehitusloa taotluses näidatud muud olulised tehnilised näitajad. Koos ehitusloa kehtetuks tunnistamise taotlusega esitas ehitise omanik uue ehitusloa taotluse ning 2 etapi Narva vee- ja kanalisatsioonitorustike projekteerimis- ja ehitustööde tööprojekti, mis vastab 25.09.2010 a Majandus- ja kommunikatsiooniministri määrusele nr 67 „Nõuded ehitusprojektile“ ning ehitusseaduse §23 lõike 5 kohaselt on lisatud kõigi torustike rekonstrueerimisel puudutatavate kinnistute omanike nõusolekud.
Seega, ehitusloa väljastamiseks takistusi ei ole ning külmaveetorustiku V1050 rekonstrueerimiseks võib väljastada ehitusloa.
2.    ÕIGUSLIKUD ALUSED

2.1. Kohaliku omavalitsuse korralduse seaduse §30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Haldusmenetluse seaduse §68 lõike 1 kohaselt isikul on õigus taotleda haldusakti kehtetuks tunnistamist üksnes juhul, kui ta võib taotleda käesoleva seaduse § 44 alusel haldusmenetluse uuendamist.

2.3. Haldusmenetluse seaduse §68 lõike 2 kohaselt Haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.

2.4. Ehitusseaduse §23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.5. Ehitusseadus §23 lõike 81 kohaselt ehitusloa omanik peab taotlema uue ehitusloa, kui ehitusloa taotlemise aluseks olnud ehitusprojekti muudetakse selliselt, et muutuvad ehitise olulised tingimused, nagu näiteks tuleohutus, energiatõhusus, ehitise kasutusotstarve, mõjuvad koormused (kandevõime) või ehitusloa taotluses näidatud muud olulised tehnilised näitajad.

2.6. Ehitusseaduse §28 lõike 1 punktide 4, 7 kohaselt ehitusloa väljastajal on õigus ehitusluba kehtetuks tunnistada, kui ehitise omanik taotleb ehitusloa kehtetuks tunnistamist ning ehitamise käigus muudetakse või soovitakse muuta ehitise kasutamise otstarvet.
2.7 Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

3.1. Tunnistada kehtetuks Narva Linnavalitsuse 18.04.2012 korralduse nr 325-k „Ehituslubade väljastamine Narva linna vee- ja kanalisatsioonitorustike rekonstrueerimiseks“ punkt 3.10 „3.10. Hariduse tänaval  külmaveetorustiku V1050 rekonstrueerimiseks “. 
3.2. Tunnistada kehtetuks ehitusluba nr 22589.
3.3. Väljastada ehitusluba Hariduse tänaval, Hariduse tn 26 ja 28 ning Puškini tänava lõigul 4 külmaveetorustiku V1050 rekonstrueerimiseks.
4. RAKENDUSSÄTTED

4.1. Käesolev korraldus jõustub seadusega ettenähtud korras.
4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

